um frv. til l . um breyt . á tollalögum , nr. 55 / 1987 , með síðari breytingum . Frá efnahags - og viðskiptanefnd . Nefndin hefur fjallað um málið og fengið á sinn fund Maríönnu Jónasdóttur , Ragnheiði Snorradóttur , Telmu Halldórsdóttur , Ólaf Pál Gunnarsson , Ingva Má Pálsson , Jónu Björk Guðnadóttur og Elvu Ósk Wiium frá fjármálaráðuneyti . Umsagnir bárust um málið frá Þjóðhagsstofnun , Seðlabanka Íslands , Verslunarráði Íslands og Samtökum atvinnulífsins . Einnig bárust gögn frá fjármálaráðuneyti . Með frumvarpinu er brugðist við yfirlýsingu sem Ísland gaf út á vettvangi Alþjóðaviðskiptastofnunarinnar um að það mundi veita fátækustu þróunarríkjum betri aðgang að markaði sínum með einhliða tollalækkunum . Meðal ríkja sem þegar hafa samþykkt slík tollfríðindi til fátækustu þróunarríkja eru ríki ESB , Sviss og Noregur . Markmið aðgerðanna er að veita fátækustu þróunarríkjum heims betri möguleika á að flytja framleiðsluvörur sínar til efnaðri ríkja . Nefndin telur óeðlilegt að kveðið sé á um það í reglugerð hver skuli talin fátækustu þróunarríki heims eins og gert er ráð fyrir í frumvarpinu og leggur til að þess í stað verði bætt við tollalögin viðauka þar sem þessi ríki verði skilgreind . Nefndin leggur til að frumvarpið verði samþykkt með breytingum sem gerð er tillaga um í sérstöku þingskjali . Kristinn H. Gunnarsson , Gunnar Birgisson og Margrét Frímannsdóttir voru fjarverandi við afgreiðslu málsins .